Аҟәеи Очамчыреи еимаздо амҩаду аиҭашьақәргылара ахырқәшарахь инаргеит.
21.09.2016
Аҟәеи Очамчыреи еимаздо амҩаду аиҭашьақәргылара ахырқәшарахь инаргеит. Иара аҟаҵара алыршан Урыстәыла аинвестициатә программа аҳәаақәа ирҭагӡаны. Иақәхарџьуп хышәи ҧшьынҩажәи ҧшьба миллион мааҭ. Амҩадуқәа реиҭашьақәргылара иаҿуп ақалақь фырхаҵа Тҟәарчалгьы.
751
Аҟәеи Очамчыреи еимаздо амҩаду аиҭашьақәргылара ахырқәшарахь инаргеит. Иара аҟаҵара алыршан Урыстәыла аинвестициатә программа аҳәаақәа ирҭагӡаны. Иақәхарџьуп хышәи ҧшьынҩажәи ҧшьба миллион мааҭ. Амҩадуқәа реиҭашьақәргылара иаҿуп ақалақь фырхаҵа Тҟәарчалгьы.
Аибашьра еилгеижьҭеи АҞәеи Очамчыреи еимаздоз амҩаду есышықәса еиҳа- еиҳа иҧхасҭахон. Убри азоуп иара аиҭашьақәргыларазы Аҧсны анапхгара Урыстәыла иаҳзыҟанаҵо аинвестициа рхы изадырхәаз. Амҩаҟаҵаҩцәа русура октиабр анҵәамҭазы ихдыркəшараны ишыҟазгьы , рыҿҳәара ааиаанӡа русура ахәҭа дук нарыгӡеит. Аусурақәа мҩаҧыргоит аҳәынҭқарратә еилакы «Аҧснымҩа» ахаҭарнакцәа. Еиҭашьақәдыргыло амҩаду жә- метрак иҭбаауп. Иқәырҵаз асфальт ф- сантиметрак иҳаракуп. Уажәы рнапы алакуп амҩаду аҟны адыргақәа ранҵара.
Амҩадуқәа еиҭашьақәдыргылоит Тҟәарчалгьы. Ақалақь аҩныҵҟа ари аус аганахь ала иҟарҵахьоу маҷым. Ақалақь амҩадуқәа анеиҭашьақәдыргылалак анаҩс, ашьаҟауаа знысуа амҩахәасҭақәа ҟарҵоит. Аҧсны амҩадуқәа реиҭашьақәргылара шымҩаҧысуа гәазҭаз атәыла ахада иусбарҭа аиҳабы ихаҭыҧуаҩ Адгәыр Лышәба иҳәеит, Урыстәыла аинвестициатә партиа ахархәарала ареспублика ауааҧсыра рсоциалтә зҵаарақәа рыӡбара ҳаҧхьаҟагьы ишрыцҵахо.
Д.Инаҧшьба, Белла Кәарҷиаҧҳа, Беслан Џьынџьал, АТ.
Оцените новость:
+1
+2
+3
+4
+5
Сохраните ссылку или поделитесь с друзьями